**Συμβούλιο Ευρωπαικών Δικηγορικών Συλλόγων/ CCBE/Council of Bars and Law Societies of Europe.**

**Συνεδρίαση Ομάδας Εργασίας “Surveillance”.**

Συνεδρίαση : Πέμπτη 28 Απριλίου 2023, 14.00-16.00 CET (μέσω τηλεδιάσκεψης).

Ελληνική Αντιπροσωπεία: Αλέξης Αναγνωστάκης, ΔΣΑ.

Σύνοψη των πιο σημαντικών.

1. Νομοθετική Πράξη ΕΕ για την Τεχνητή Νοημοσύνη/EU AI Act.

|  |
| --- |
| Η νομοθετική πράξη της ΕΕ για την τεχνητή νοημοσύνη συζητείται επί του παρόντος στο Κοινοβούλιο και βρίσκεται κοντά στην οριστικοποίησή της στο πλαίσιο των επιτροπών LIBE και IMCO. Η ψηφοφορία στις επιτροπές είχε προγραμματιστεί για τις 26 Απριλίου 2023 και η ομάδα εργασίας θα ενημερωθεί για το αποτέλεσμά της. Αποφασίστηκε πως θα αποσταλεί από τη Γραμματεία του CCBE σύγκριση των κειμένων των αντίστοιχων επιτροπών, αναφορικά δε με τη χρήση της τεχνητής νοημοσύνης στο δικαστικό σύστημα και την επιβολή του νόμου, θα αποσταλεί στις εθνικές αντιπροσωπείες συμπληρωματικό σχέδιο Δήλωσης του CCBE για σχόλια. |

2. Συστήματα βιομετρικής ταυτοποίησης και αναγνώρισης προσώπου.

|  |
| --- |
| Συνεχίζονται οι εργασίες της Ομάδας Εργασίας για τη σύνταξη Έκθεσης του CCBE για τα συστήματα βιομετρικής ταυτοποίησης και αναγνώρισης προσώπου. Τα μέλη κλήθηκαν να οριοθετήσουν το αντικείμενο και τις λεπτομέρειες του άνω εγγράφου. Επιπλέον, η Γραμματεία του CCBE θα επικαιροποιήσει την έκθεση με τα μέχρι τώρα αποτελέσματα από το Ηνωμένο Βασίλειο και θα προετοιμάσει την μελλοντική πορεία της δράσης.  |

3. Πρόταση Κανονισμού ΕΕ για την καταπολέμηση της σεξουαλικής κακοποίησης παιδιών στο διαδίκτυο.

|  |  |
| --- | --- |
|

|  |
| --- |
| Το Κοινοβούλιο και το Συμβούλιο ΕΕ εξακολουθούν να επεξεργάζονται τις αντίστοιχες θέσεις τους σχετικά με την πρόταση της Επιτροπής του Μαΐου 2022. Το CCBE ενέκρινε τη θέση του έναντι του περιεχομένου του Κανονισμού στα τέλη Νοεμβρίου 2022. Τα μέλη κλήθηκαν να συζητήσουν την αντίδραση του CCBE σε αυτές τις εξελίξεις. Μετά από διαλογική συζήτηση, η ομάδα εργασίας συμφώνησε να συμβάλει με συγκεκριμένες τροποποιήσεις που θα μπορούσαν να υποβληθούν στους υπεύθυνους χάραξης πολιτικής στο Κοινοβούλιο. Προς τούτο η Γραμματεία ζήτησε από τις εθνικές αντιπροσωπείες να αποστείλουν τις προτεινόμενες τροποποιήσεις. |

 |

4. Κοινοβουλευτική Έρευνα Pegasus.

|  |
| --- |
|  Η επιτροπή PEGA του Ευρωπαϊκού Κοινοβουλίου συνεδρίασε στις 9 Μαρτίου 2023 για να συζητήσει τις προτεινόμενες τροπολογίες στο σχέδιο έκθεσής της και στα σχέδια συστάσεων. Πολλές από τις τροπολογίες στο σχέδιο έκθεσης αφορούσαν δραστηριότητες παρακολούθησης δικηγόρων. Οι εισηγητές συζητούν τις συμβιβαστικές τροπολογίες τόσο στο σχέδιο έκθεσης όσο και στο σχέδιο ψηφίσματος. Η ψηφοφορία στην επιτροπή προβλεπόταν να λάβει χώρα στις 26 Απριλίου 2023. Τα μέλη κλήθηκαν να συζητήσουν αναφορικά με αυτές τις τελευταίες εξελίξεις. Η ομάδα εργασίας συμφώνησε να προβεί σε δημόσια αντίδραση / δήλωση που θα επαναλάμβανε τα επιχειρήματα από το σχετικό έγγραφο θέσης του CCBE . |

4. Ηλεκτρονικά αποδεικτικά στοιχεία (e-evidence).

|  |  |
| --- | --- |
|

|  |
| --- |
| Μετά την έγκριση της προσωρινής συμφωνίας στην Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων (LIBE) στις 31 Ιανουαρίου 2023, το κείμενο περί των ηλεκτρονικών αποδεικτικών στοιχείων (e-evidence) τελεί τώρα υπό γλωσσολογική αναθεώρηση.Προγραμματίζεται να ψηφιστεί κατά τη σύνοδο ολομέλειας του Ευρωπαϊκού Κοινοβουλίου τον Μάιο 2023. Η ομάδα εργασίας συμφώνησε να έχει δημόσια αντίδραση στο αποτέλεσμα των διαπραγματεύσεων. Τα μέλη κλήθηκαν να συζητήσουν τις αντιδράσεις τους στο τελικό κείμενο καθώς η Γραμματεία θα προετοιμάσει μια επισκόπηση του τελικού κειμένου με τη βοήθεια της Τσέχικης αντιπροσωπείας. |

 |

5. Ενημέρωση για την υπόθεση του Julian Assange.

|  |
| --- |
| Σχετικά με την υπόθεση του Julian Assange, η ομάδα εργασίας συμφώνησε να στείλει μια ακόμη επιστολή στις αρχές του Ηνωμένου Βασιλείου. Ο Πρόεδρος της Ομάδας θα προετοιμάσει το πρώτο σχέδιο. |

6. Νέα μορφή των συνεδριάσεων των επιτροπών CCBE , με βάση την Πρόταση της Γραμματείας.

|  |
| --- |
| Τα μέλη κλήθηκαν να συζητήσουν την πρόταση της Γραμματείας του CCBE σχετικά με τη νέα μορφή των συνεδριάσεων των επιτροπών και να εξετάσουν τις ημερομηνίες των συνεδριάσεων μέχρι το τέλος του έτους. Η ομάδα εργασίας συμφώνησε με τον προγραμματισμό συνεδριάσεων για το επόμενο έτος, με τη σημείωση πως δύο συνεδριάσεις ετησίως με φυσική παρουσία πιθανότατα δεν αρκούν δεδομένου του φόρτου εργασίας.Παρατηρήθηκε επίσης πως ο χρονικός διαχωρισμός των συνεδριάσεων της ομάδας εργασίας από τους χρόνους διεξαγωγής της Standing Committee ή της Plenary Session δεν έχει πολύ νόημα.Παρόμοια σχόλια και παρατηρήσεις διατυπώθηκαν και κατά τη συνεδρίαση της IT Committee. |

7. Ημερομηνία της επόμενης συνεδρίασης.

|  |
| --- |
| Η επόμενη συνεδρίαση της ομάδας εργασίας θα πραγματοποιηθεί στην Κρήτη στις 29 Ιουνίου 2023 (η ακριβής ώρα θα ανακοινωθεί σε μεταγενέστερο στάδιο). Η ομάδα εργασίας είναι ανοικτή στο συντονισμό της με την IT Committee λόγω αλληλεπικάλυψης μελών. |